དེ་དག་ངོ་འཕྲོད་ཡོང་དུས།དེས་སྡུག་བསྔལ་གྱི་རྒྱུ་བྱེད་ཀྱི་ཡོད་པ།ཡིན་ན་ཡང་བློ་དེ་ལ་འགལ་ཟླ་སྟོབས་ལྡན་ཡོད་པ།དེ་འདྲའི་འཛིན་སྟངས་ཕྱིན་ཅི་ལོག་ཏུ་རྟོགས་བསྡད་པའི་བློ་དེ་སེམས་མངོན་དུ་འགྱུར་བའི་སྐབས་ལ་ཡོང་གི་མེད་པ།དེ་གློ་བུར་བ་ཡིན་པ།སེམས་རང་བཞིན་གྱི་འོད་གསལ་བ་ཡིན་པ།དེ་འདྲའི་བསམ་བློ་མང་པོ་བཏང་བ་ཡིན་ན།གང་འཚམ་ཞིག་ནས་དེ་འདྲའི་ཕྱིན་ཅི་ལོག་གི་བློ་དེ་བསལ་ཐུབ་པ་འདུག་སྙམ་པ་ལྟ་བུ།སེམས་ཀྱི་རང་བཞིན་ལ་ཞུགས་ཡོད་མ་རེད།སེལ་ཐུབ་ཀྱི་རེད་བསམ་པ་ལྟ་བུ་ཞིག་ཡོང་གི་རེད།དེ་ལ་བརྟེན་ནས་འགོག་པའི་བདེན་པ་ཟེར་བ་ཞིག་ཡོད་སྲིད་པ་རེད་སྙམ་པ་བློ་ལ་ཤར་རྒྱུ་ཞིག་ཡོད་པ་རེད།